

**ประกาศสภาองค์การบริหารส่วนตำบลสระตะเคียน**

**เรื่อง ประชาสัมพันธ์การประชุมสภาองค์การบริหารส่วนตำบลสระตะเคียน**

**สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๙**

ตามที่องค์การบริหารส่วนตำบลสระตะเคียน ได้ขออนุมัติเปิดประชุมสภาองค์การบริหารส่วนตำบลสระตะเคียน สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๙ เนื่องจากมีญัตติสำคัญเร่งด่วนในการเสนอร่างแผนพัฒนาสามปี (พ.ศ. ๒๕๖๐ – ๒๕๖๒) เพื่อให้สภาองค์การบริหารส่วนตำบลสระตะเคียนได้ให้ความเห็นชอบ และประกาศใช้ให้แล้วเสร็จภายในเดือนพฤษภาคม เพื่อใช้เป็นแนวทางในการบริหารกิจการขององค์การบริหารส่วนตำบลสระตะเคียน โดยนายอำเภอเสิงสางได้พิจารณาอนุมัติให้เปิดและเรียกประชุมสภาองค์การบริหารส่วนตำบลสระตะเคียน สมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๙ แล้ว ระหว่างวันที่ ๑๖ – ๓๐ พฤษภาคม ๒๕๕๙ (มีกำหนด ๑๕ วัน) นั้น

สภาองค์การบริหารส่วนตำบลสระตะเคียน จึงได้กำหนดวันนัดประชุมสภาสมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๙ ในวันพฤหัสบดีที่ ๒๖ พฤษภาคม ๒๕๕๙ ณ องค์การบริหารส่วนตำบลสระตะเคียน จึงประชาสัมพันธ์การประชุมสภาสมัยวิสามัญ สมัยที่ ๑ ครั้งที่ ๑ ประจำปี พ.ศ. ๒๕๕๙ ให้ทราบโดยทั่วกันและสามารถเข้าร่วมรับฟังการประชุม **ในวันพฤหัสบดีที่ ๒๖ พฤษภาคม ๒๕๕๙ เวลา ๐๙.๐๐ น. ณ ห้องประชุมสภาองค์การบริหารส่วนตำบลสระตะเคียน**

ประกาศ ณ วันที่ ๑๘ พฤษภาคม พ.ศ. ๒๕๕๙

 สายันต์ เสริมสิริอำพร

 (นายสายันต์ เสริมสิริอำพร)

 ประธานสภาองค์การบริหารส่วนตำบลสระตะเคียน